Talous- ja sosiaalikomitean lausunto aiheesta "Ehdotus neuvoston asetukseksi (EY) sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä annetun asetuksen (ETY) N:o 1408/71 sekä asetuksen (ETY) N:o 1408/71 täytäntöönpanomenettelystä annetun asetuksen (ETY) N:o 574/72 muuttamisesta varhaiseläke-etuuksia saavien hyväksi"



Virallinen lehti nro C 295 , 07/10/1996 s. 0039



Talous- ja sosiaalikomitean lausunto aiheesta "Ehdotus neuvoston asetukseksi (EY) sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä annetun asetuksen (ETY) N:o 1408/71 sekä asetuksen (ETY) N:o 1408/71 täytäntöönpanomenettelystä annetun asetuksen (ETY) N:o 574/72 muuttamisesta varhaiseläke-etuuksia saavien hyväksi" () (96/C 295/07) Neuvosto päätti 8. helmikuuta 1996 EY:n perustamissopimuksen 198 artiklan mukaisesti pyytää talous- ja sosiaalikomitean lausunnon edellä mainitusta ehdotuksesta. Asian valmistelusta vastannut sosiaali-, perhe-, koulutus- ja kulttuuriasiainjaosto antoi lausuntonsa 20. kesäkuuta 1996. Esittelijänä oli Pierre Chevalier. Talous- ja sosiaalikomitea hyväksyi 10. 11. heinäkuuta 1996 pitämässään 337. täysistunnossa (heinäkuun 10. päivän kokouksessa) seuraavan lausunnon. Äänestyksessä annettiin 79 ääntä puolesta, 12 vastaan, ja 8 pidättyi äänestämästä. 1. Komission ehdotus 1.1. Komissio hyväksyi kesäkuun 18. päivänä 1980 ehdotuksen, jonka tarkoituksena oli muuttaa siirtotyöläisten sosiaaliturvaa koskevien asetusten (ETY) N:o 1408/71 ja (ETY) N:o 574/72 säännöksiä varhaiseläke- ja työttömyysetuuksista. Neuvosto ei kuitenkaan hyväksynyt ehdotusta, koska siihen vaaditaan yksimielinen päätös. Sitä ei saatu aikaan lähinnä siksi, että samaan ehdotukseen oli sisällytetty kaksi eri asiaa (varhaiseläke ja työttömyys). 1.2. Tämän vuoksi komissio päätti vetää pois vuonna 1980 tekemänsä ehdotuksen ja korvata sen kahdella erillisellä ehdotuksella, jotka ajanmukaistettiin ja esitettiin neuvostolle samanaikaisesti. 1.3. Komissio perustelee varhaiseläke-etuuksia koskevaa ehdotustaan samoin tekijöin kuin työttömyysetuuksista tekemäänsä ehdotusta (kasvaneen työttömyyden kustannukset, sopeutumisvaikeudet, jäsenvaltioiden lainsäädännön yhteensovittamattomuus). Se korostaa, että on ryhdyttävä toimiin, jotka helpottavat varhaiseläkkeellä olevien työntekijöiden vapaata liikkumista. 1.4. Uusissa säännöksissä varhaiseläke-etuudet sisällytetään asetuksiin (ETY) N:o 1408/71 ja N:o 574/72. Niissä määritellään varhaiseläkeen käsite sekä annetaan varhaiseläkeoikeuden koordinointia ja siirtoa koskevat yksityiskohtaiset säännöt. Niissä annetaan myös uudessa järjestelmässä sovellettavat hallintoa (erityisesti valvontaa) koskevat yksityiskohtaiset säännöt. 2. Yleistä 2.1. Komitea hyväksyy komission perustelut sen etsiessä keinoja työmarkkinoiden paineen helpottamiseksi ja vapaan liikkuvuuden edistämiseksi EY:ssä. 2.2. Komitea pahoittelee kuitenkin, että sille lausunnon laatimista varten annettu teksti johtaa monimutkaisiin ja kalliisiin prosesseihin ilman tehokasta valvontaa erityisesti kun kyseessä on palkallinen toiminta varhaiseläke-etuuksien saamisajankohtana. 3. Erityistä 3.1. Komitealla ei ole huomauttamista käsitteen "varhaiseläke" ehdotetusta määritelmästä, joka sisältyy asetuksen (ETY) N:o 1408/71 1 artiklan w alakohtaan. Komitea panee merkille, että määritelmä käsittää kaikki työnetsinnästä vapautetuille ikääntyneille työntekijöille myönnettävät etuudet. Toisaalta kyse ei ole ennenaikaisesta vanhuuseläkkeestä. Komitea huomauttaa, että etuuksien siirtämisoikeuden hyväksyminen edellyttää säännösten ulottamista työehtosopimuksiin ja niiden kaltaisiin järjestelmiin. Se pyytää komissiota kuitenkin valvomaan, että toimien toteuttaminen ei loukkaa työehtosopimusten allekirjoittajien riippumattomuutta. 3.2. Vaikka komitea on tietoinen siitä, että valvonta on vaikeaa, se kehottaa komissiota varmistamaan, että valvonta varmistetaan mahdollisimman laajasti. 3.3. Teknisessä mielessä nyt ehdotetut toimet koskevat asetuksen (ETY) N:o 1408/71 seuraavia artikloja: 1 artikla Lisätään j alakohdan alakohtaan: "varhaiseläke-etuuksia koskevat työmarkkinasopimusten määräykset". Lisätään v alakohdan jälkeen w alakohta: varhaiseläkkeen määritelmä. 4.1 4.4 artikla Lisätään sana "varhaiseläke". 25a artikla Laajennetaan luontois- ja rahaetuudet koskemaan perheenjäseniä (19 artikla) ja rajatyöntekijöitä (20 artikla). 6a luku Lisätään 6 luvun 3 jakson jälkeen uusi luku 6a, jossa esitellään käsite varhaiseläke ja miten se eroaa työttömyysavustuksista. 71a artikla Lisäys, joka koskee vakuutus- tai työskentelykausien yhteenlaskemista ja etuuksien laskemista. 71b artikla Hallinto ja valvonta. 74a artikla Perhe-etuudet. 3.4. Asetukseen (ETY) N:o 574/72 tehdään seuraavat muutokset 26a artikla Lisäys: varhaiseläkeläiset. 84a artikla 71b artiklan soveltaminen, valvontaa koskevat yksityiskohtaiset säännöt. 4. Päätelmä Komitea hyväksyy komission muutosehdotukset asetuksiin N:o 1408/71 ja 574/72, mutta vaatii, että tässä lausunnossa esitetyt huomiot ja varaukset otetaan huomioon. Erityisesti se haluaa tutkia 3.1. kohdan 2 kappaleessa esittämänsä pyynnön perusteella odotettavissa olevat komission ehdotukset, jotka koskevat kansallisen tason työehtosopimusten allekirjoittajien riippumattomuuden kunnioittamista sekä vapaata liikkumisoikeutta. Bryssel, 10. heinäkuuta 1996. Talous- ja sosiaalikomitean puheenjohtaja Carlos FERRER () EYVL N:o C 62, 1. 3. 1996, s. 14.